wickkiey/tamil-wikipedia-chunked huggingface dataset:
# புதிய மருத்துவக் காப்பீட்டுத் திட்டம் 2014

**புதிய மருத்துவக் காப்பீட்டுத் திட்டம், 2014** (New Health Insurance Scheme, 2014) என்பது, தமிழ்நாடு அரசின் ஊழியர்கள், ஆசிரியர்கள் மற்றும் ஓய்வுதியர்கள் மற்றும் குடும்ப ஓய்வூதியர்களின் மருத்துவ நலனுக்காகத் தமிழக அரசால் 2014 ஆம் ஆண்டு கொண்டுவரப்பட்ட புதிய மருத்துவக் காப்பீட்டுத் திட்டமாகும். அரசு ஊழியர்களுக்காக ஏற்கனவே நடைமுறையில் இருந்த மருத்துவக் காப்பீட்டுத் திட்டத்திற்கு மாற்றாக இத்திட்டம் அறிமுகப்படுத்தப்பட்டுள்ளது. இத்திட்டம் 1-07-2014 முதல் நடைமுறையானது. இத்திட்டத்தை, இந்திய அரசின் பொதுத்துறை காப்பீட்டு நிறுவனமான யுனைட்டட் இந்தியா இன்சூரன்சு நிறுவனம், தமிழ்நாடு அரசின் முகவராக இருந்து செயல்படுத்துகிறது. யுனைடெட் இந்தியா இன்சூரன்சு நிறுவனம் மற்றும் பயனாளிகளுக்கிடையே மூன்றாம் நபர் நிர்வாகியாக (Third Party Administrator) எம்டி. இந்தியா ஹெல்த் கேர் நிறுவனம் (MD India Health Care Services Pvt., Ltd.,) இருந்து செயல்படும்..
# புதிய மருத்துவக் காப்பீட்டுத் திட்டம் 2014

## புதிய மருத்துவக் காப்பீட்டுத் திட்டத்தில் சலுகைகள்

- இத்திட்டத்தின் மூலம் அரசு ஊழியர்கள், ஆசியர்கள், ஓய்வூதியர்கள் மற்றும் அவர்தம் கணவர்/மனைவி மற்றும் குடும்ப ஓய்வூதியர்கள் பயன்பெறுவர்..
அரசு ஊழியர்கள், ஆசிரியர்கள் மற்றும்ள ஓய்வு பெற்ற அரசு ஊழியர்கள், ஆசிரியர்கள் அதிகபட்ச வரம்பாக ரூபாய் இரண்டு இலட்சம் வரை, அரசு ஒப்புதல் பெற்ற மருத்துவமனைகளில் கட்டணம் செலுத்தாமல் மருத்துவச் சிகிச்சை மேற்கொள்ளலாம்.  
- இத்திட்டத்தின்படி மருத்துவக் காப்பீட்டு அடையாள அட்டைகள் அனைவருக்கும் வழங்கப்படும்.
# புதிய மருத்துவக் காப்பீட்டுத் திட்டம் 2014

## கூட்டுறவு சங்க ஊழியர்கள்

தமிழ்நாட்டில் உள்ள அனைத்து கூட்டுறவு சங்கங்களில் பணிபுரியும் அறுபதாயிரம் ஊழியர்களுக்கும் இந்தப் புதிய மருத்துவக் காப்பீட்டுத் திட்டம் விரிவுப்படுத்தப்படவுள்ளது.
# மேற்கு ஆபிரிக்காவில் எபோலா நோய்ப் பரவல், 2014

எபோலா தீநுண்ம கொள்ளைநோய் சில மேற்கு ஆபிரிக்க நாடுகளில் பரவி வருகின்றது. துவக்கத்தில் மார்ச்சு 2014இல் இந்தக் கொள்ளைநோய் கினியில் துவங்கியது. தொடர்ந்து, இத்தீநுண்மம் லைபீரியா, சியேரா லியோனி, நைஜீரியா நாடுகளுக்குப் பரவியுள்ளது. பாதிக்கப்பட்ட மனிதர்கள் மற்றும் உயிரிழப்புக்களைக் கொண்டு இந்த திடீர்ப்பரவல் மனித வரலாற்றுக்காலத்திலேயே மிக மோசமான ஒன்றாகக் கருதப்படுகிறது. உலக சுகாதார அமைப்பு (WHO) அறிக்கைகளின்படி மொத்தம் 1711 ஐயப்படக்கூடிய பாதிப்புகளும் 932 இறப்புகளும் நேர்ந்துள்ளன; இவற்றில் 1070 பாதிப்புகளும் 603 இறப்புகளும் மருத்துவ ஆய்வகங்களால் எபோலாவினால் ஏற்பட்டவையாக உறுதி செய்யப்பட்டவை. மேற்காப்பிரிக்க நாடுகளின் பொருளாதார சமூகம், ஐக்கிய அமெரிக்க நோய்க் கட்டுப்பாட்டு மையங்கள், ஐரோப்பிய ஆணையம் போன்ற அமைப்புகள் இந்த நோய்ப்பரவலை எதிர்கொள்ள நிதி வழங்கியும் மருத்துவப் பணியாளர்களை அனுப்பியும் உதவி புரிகின்றன. எல்லைகளற்ற மருத்துவர்கள், செஞ்சிலுவை இயக்கம், மற்றும் *சாமரிடன்சு பர்சு* போன்ற தொண்டு நிறுவனங்களும் இப்பகுதிகளில் உதவி புரிந்து வருகின்றன. ஆப்பிரிக்க நாடுகளில் பரவி வரும் எபோலா தீநுண்மத்தைத் தடுப்பதற்கான நடவடிக்கைகளை மேற்கொள்ள உலக வங்கி ரூ.1,200 கோடி நிதியுதவியை அறிவித்துள்ளது.இந்நோய் தொற்றினைத் தவிர்க்க ஆயத்த நடவடிக்கைகளை எடுக்கவுள்ளதாகவும் நோய்வாய்ப்புள்ள பகுதிகளுக்கு தேவையற்ற பயணங்களை தவிர்க்குமாறும் இந்திய அரசின் சுகாதாரத்துறை அமைச்சர் தெரிவித்துள்ளார்.இப் பரவலின் காரணமாக மேற்கு ஆப்ரிக்காவில் எதிர்வரும் மாதங்களில் உணவு தானிய அறுவடை மிகவும் மோசமான நிலைக்கு தள்ளப்படும் எனவும் இதனால் உணவுப் பண்டங்களின் விலை அதிகளவு உயரும் என ஐக்கிய நாடுகளின் உணவு மற்றும் வேளாண்மை அமைப்பு செப்டம்பர் 2014இல் எச்சரித்தது .
# மேற்கு ஆபிரிக்காவில் எபோலா நோய்ப் பரவல், 2014

## நோய்ப் பரவலின் காலக்கோடு

கீழே தரப்பட்டுள்ள காலக்கோட்டில் நோய் கட்டுப்பாடு மற்றும் தடுப்பு மையங்களின் தரவுகளும் உலக சுகாதார அமைப்பின் தரவுகளும் பயன்படுத்தப்பட்டுள்ளன. ஆகத்து 5இல் எசுப்பானிய பாதிரி ஒருவர் இறந்துள்ளார்.  
| நைஜிரியா |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 4 ஆக 2014 | 1711 | 932 | 495 | 363 | 516 | 282 | 691 | 286 | 9 | 1 |
| 1 ஆக 2014 | 1603 | 887 | 485 | 358 | 468 | 255 | 646 | 273 | 4 | 1 |
| 30 சூலை 2014 | 1440 | 826 | 472 | 346 | 391 | 227 | 574 | 252 | 3 | 1 |
| 27 சூலை 2014 | 1323 | 729 | 460 | 339 | 329 | 156 | 533 | 233 | 1 | 1 |
| 23 சூலை 2014 | 1201 | 672 | 427 | 319 | 249 | 129 | 525 | 224 |  |  |
| 20 சூலை 2014 | 1093 | 660 | 415 | 314 | 224 | 127 | 454 | 219 |  |  |
| 18 சூலை 2014 | 1048 | 632 | 410 | 310 | 196 | 116 | 442 | 206 |  |  |
| 15 சூலை 2014 | 964 | 603 | 406 | 304 | 172 | 105 | 386 | 194 |  |  |
| 10 சூலை 2014 | 888 | 539 | 409 | 309 | 142 | 88 | 337 | 142 |  |  |
| 8 சூலை 2014 | 844 | 518 | 408 | 307 | 131 | 84 | 305 | 127 |  |  |
| 2 சூலை 2014 | 759 | 467 | 413 | 303 | 107 | 65 | 239 | 99 |  |  |
| 24 சூன் 2014 | 599 | 338 | 390 | 270 | 51 | 34 | 158 | 34 |  |  |
| 18 சூன் 2014 | 528 | 337 | 398 | 264 | 33 | 24 | 97 | 49 |  |  |
| 10 சூன் 2014 | 474 | 252 | 372 | 236 | 13 | 9 | 89 | 7 |  |  |
| 5 சூன் 2014 | 438 | 231 | 344 | 215 | 13 | 9 | 81 | 7 |  |  |
| 2 சூன் 2014 | 354 | 208 | 291 | 193 | 13 | 9 | 50 | 6 |  |  |
| 27 சூன் 2014 | 309 | 200 | 281 | 186 | 12 | 9 | 16 | 5 |  |  |
| 23 சூன் 2014 | 270 | 181 | 258 | 174 | 12 | 9 |  |  |  |  |
| 14 மே 2014 | 245 | 164 | 233 | 157 | 12 | 9 |  |  |  |  |
| 5 மே 2014 | 243 | 162 | 231 | 155 | 12 | 9 |  |  |  |  |
| 30 ஏப் 2014 | 233 | 153 | 221 | 146 | 12 | 9 |  |  |  |  |
| 23 ஏப் 2014 | 220 | 143 | 208 | 136 | 12 | 9 |  |  |  |  |
| 21 ஏப் 2014 | 215 | 136 | 203 | 129 | 12 | 9 |  |  |  |  |
| 17 ஏப் 2014 | 209 | 129 | 197 | 122 | 12 | 9 |  |  |  |  |
| 10 ஏப் 2014 | 169 | 108 | 157 | 101 | 12 | 9 |  |  |  |  |
| 7 ஏப் 2014 | 163 | 102 | 151 | 95 | 12 | 7 |  |  |  |  |
| 2 ஏப் 2014 | 135 | 88 | 127 | 83 | 8 | 5 |  |  |  |  |
| 1 ஏப் 2014 | 130 | 82 | 122 | 80 | 8 | 2 |  |  |  |  |
| 31 மார் 2014 | 114 | 70 | 112 | 70 | 2 | 0 |  |  |  |  |
| 27 மார் 2014 | 103 | 66 | 103 | 66 |  |  |  |  |  |  |
| 26 மார் 2014 | 86 | 60 | 86 | 60 |  |  |  |  |  |  |
| 25 மார் 2014 | 86 | 59 | 86 | 59 | } |  |  |  |  |  |
# யுனைட்டட் இந்தியா இன்சூரன்சு நிறுவனம்

**யுனைட்டெட் இந்தியா இன்சூரன்சு நிறுவனம் ** (*United India Insurance Company Limited*) இந்திய அரசுக்குச் சொந்தமான, முழுமையும் அரசுடமையான பொதுத்துறை பொதுக் காப்பீட்டு நிறுவனமாகும். 2013-14 நிதியாண்டில் 5,361 கோடி நிகர மதிப்புடைய இந்நிறுவனம் ஆசியாவின் முன்னணி காப்பீட்டு நிறுவனங்களில் ஒன்றாகும்.. முப்பதாண்டுகளுக்கும் மேலாக உயிர் காப்பீடு தவிர்த்த மற்ற காப்பீடுகளில் ஈடுபட்டு வருகிறது. பொதுக் காப்பீட்டு நிறுவனங்களை அரசுடைமையாக்கியபோது 22 நிறுவனங்களை இணைத்து ஐக்கிய காப்பீட்டுக் கழகமாக உருவானது. இதன் தலைமையகம் சென்னையில் 24, வைட்சு சாலையில் அமைந்துள்ளது.
# குன்னுவர்

**குன்னுவர்** என்பவர்கள் இந்தியாவின், தமிழ்நாட்டின், திண்டுக்கல் மாவட்டம், பழனி மலைகளில், கொடைக்கானலிலிருந்து 15 கிலோ மீட்டர்கள் தொலைவில் காடுகளின் ஊடே வாழும் பழங்குடிமக்கள் ஆவர்.  
இவர்களுடைய தாய்மொழி தமிழ் மொழி ஆகும். இவர்கள் தங்களைக் *குன்னுவ வேளாளர்* என்று கூறிக் கொள்கின்றனர். இவர்களின் முதன்மைத் தொழில் உழவுத் தொழில் ஆகும். சிலர் காடுகளில் கிடைக்கும் கிழங்கு, தேன், சிறு விலங்குகளை உண்டும் வாழ்கின்றனர் போக்குவரத்து மற்றும் மருத்துவ வசதிகள் இவர்கள் வசிக்கும் பகுதிக்கு இல்லை.
# குன்னுவர்

## வரலாறு

கொங்கு நாட்டத்திலுள்ள தாராபுரம், காங்கேயம் பகுதிகளே தங்கள் முன்னோர் வாழ்ந்த இடமென்று இவர்கள் கூறுகின்றனர். போரும் பஞ்சமும் மிகுந்திருந்த காரணத்தால், ஐந்தாறு நூற்றாண்டுகட்கு முன் இவர்களின் முன்னோர்கள் சமவெளியிலிருந்து இங்குக் குடிபுகுந்தார்களாம். விஜயநகர மன்னர், மராட்டிய மன்னர், திப்புசுல்தான் ஆகியோரின் ஆட்சியில், வரிச்சுமை தாளாமலும் வேறு பல துன்பங் களுக்கு ஆட்பட்டும் வருந்தியவர்கள் பலர் இங்குக் குடி புகுந்தார்கள். ஒரு சமயம் காலரா என்னும் வாந்திபேதி நோய் பரவலின்போது அதற்கு அஞ்சிய சமவெளி மக்களும் இங்குக் குடி. புகுந்ததாகக் கூறப்படுகிறது. பழைய கோவை மாவட்டத்திலுள்ள குன்னூர் என்ற சிற்றூரின் பெயரே தங்கள் குடிப்பெயராக அமைந்ததென்று காரணம் கூறுகின்றனர். மேலும் விரூபாட்சி, ஆயக்குடி ஆகிய இடங்களில் வாழ்ந்த போலிகர் என்னும் வகுப்பார் மலைமீதுள்ள தங்களுடைய நிலங்களில் பணிபுரிவதற்காக இவர்களை இங்குக் குடியேற்றினார்கள் என்றும் கூறப்படுகிறது.
# குன்னுவர்

## பண்பாடு

குன்னுவர் வாழும் ஒவ்வோர் ஊரிலும் அவர்களுடைய சமூகவியலை மேற்பார்க்க ‘மண்ணாடி' என்ற ஒரு தலைவருண்டு. இவ்வினத்தார், குன்னுவர், பெரிய குன்னுவர், சின்னக் குன்னுவர் என முப்பிரிவாகப் பிரிந்து வாழ்கின்றனர். இப்பிரிவுகளுக்கு 'வகுப்பு'க்கள் என்று பெயர். ஒரு வகுப்பினர் மற்ற வகுப்பினரோடு மண உறவு கொள்ளும் வழக்கம் இல்லை. ஆனால் ஒன்றாக அமர்ந்து உண்ணுவர்.  
இவர்கள் திருமணத்திற்கு தந்தையோடு பிறந்த அத்தையின் மகளே பெரும்பாலும் மணமகளாகத் தேர்ந்தெடுக்கப்படுகிறனர். சில சமயங்களில் மணமகனைவிட மணமகள் மிகவும் வயதில் மூத்தவளாக இருப்பதுண்டு. சிறுவனான ஒருவனுக்கு ஒன்றுவிட்ட அத்தைமார்களின் வீட்டிலிருந்து, இரண்டு மூன்று பெண்களைத் திருமணம் செய்து வைப்பதுண்டு. பருவமடையாத இவர்களுடைய திருமணம் சடங்குகளற்றது. மணமகனின் பெற்றோர் மணமகளுக்குப் பரிசம் வழங்குவர். மணமகனின் தமக்கை பெண்ணின் கழுத்தில் தாலியைக் கட்டுவாள். பிறகு எல்லோரும் விருந்துண்பர். இத்துடன் திருமணம் முடிவடைகிறது.
# ஊவா மாகாணசபைத் தேர்தல், 2014

**6வது ஊவா மாகாணசபைத் தேர்தல்** (*6th Uva Provincial Council election*) இலங்கையின் ஊவா மாகாணசபைக்கு 34 உறுப்பினர்களைத் தேர்ந்தெடுப்பதற்காக 2014 செப்டம்பர் 20 இல் நடைபெற்றன. ஊவா மாகாணத்தில் 942,730 வாக்காளர்கள் வாக்களிக்கத் தகுதி பெற்றனர். இலங்கை மாகாண சபைகளுக்கான தேர்தல்கள் படிநிலையில் நடைபெற்று வருகின்றன. இவ்வகையில் 5வது ஊவா மாகாணசபை 2014 சூலை 11 இல் கலைக்கப்பட்டது. வேட்பு மனுக்கள் 2014 ஆகத்து 6 வரை ஏற்றுக் கொள்ளப்பட்டன .ஏனைய எட்டு மாகாணசபைகளின் தேர்தல்கள் 2012, 2013, 2014 ஆம் ஆண்டுகளில் நடைபெற்றன.  
22 அரசியல் கட்சிகளும் 11 சுயேட்சைக் குழுக்களும் இத்தேர்தலில் போட்டியிட்டன. இவைகளின் சார்பில் 617 வேட்பாளர்கள் போட்டியிட்டனர். ஊவா மாகாணத்தில் 9 இலட்சத்து 42 ஆயிரத்து 730 வாக்காளர்கள் வாக்களிக்கத் தகுதி பெற்றனர். பதுளை மாவட்டத்திலிருந்து 18 உறுப்பினர்களும், மொனராகலை மாவட்டத்திலிருந்து 14 உறுப்பினர்களும் நேரடியாகத் தெரிவு செய்யப்பட்டனர். இதன்படி 1987 நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 ஆம் நாள் ஒன்பது மாகாணசபைகள் உருவாக்கப்பட்டன.  
2009 இல் இடம்பெற்ற 5வது ஊவா மாகாணசபைத் தேர்தலில் ஆளும் ஐக்கிய மக்கள் சுதந்திரக் கூட்டணி 25 இடங்களையும், ஐக்கிய தேசியக் கட்சி 7 இடங்களையும், மக்கள் விடுதலை முன்னணி ஒரு இடத்தையும், மலையக மக்கள் முன்னணி ஒரு இடத்தையும் கைப்பற்றியிருந்தன.  
இம்முறை தேர்தலில் ஆளும்கட்சியின் பங்காளிக் கட்சிகளான ஸ்ரீலங்கா முஸ்லிம் காங்கிரஸ், அகில இலங்கை மக்கள் காங்கிரஸ் ஆகியன தனித்து சனநாயக ஐக்கிய முன்னணி என்ற கட்சியூடாகப் போட்டியிட்டன.
# இன்ட்டு தி ஸ்ட்டார்ம்

**இன்டு தி ஸ்ட்டார்ம்** 2014ஆம் ஆண்டு வெளியான அமெரிக்க நாட்டு பேரழிவு திரைப்படம் ஆகும். இந்தத் திரைப்படத்தை ஸ்டீவன் குவேல் என்பவர் இயக்க, ரிச்சர்ட் ஆர்மிடேஜ், சாரா வேய்னே கேல்லிஸ், மாட் வால்ஷ், நேத்தன் கிரெஸ் உள்ளிட்ட பலர் நடித்துள்ளார்கள். இந்தத் திரைப்படத்தை ரோட்ஷோ என்டர்டைன்மன்ட் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.
# இன்ட்டு தி ஸ்ட்டார்ம்

## நடிகர்கள்

- ரிச்சர்ட் ஆர்மிடேஜ்
- சாரா வேய்னே கேல்லிஸ்
- மாட் வால்ஷ்
- நேத்தன் கிரெஸ்
# இன்ட்டு தி ஸ்ட்டார்ம்

## கதைச்சுருக்கம்

மனிதர்கள் தங்கள் எதிர்காலத்தை எண்ணி என்னன்வோ செய்கிறார்கள். ஆனால் இயற்கை மனிதனின் வாழ்க்கையை ஒரு சில மணி நேரத்திலேயே தவுடுபொடியாக்கி விடுகிறது என்பதை ஒரு நாளில் நடக்கக்கூடிய கதையாக சொல்லியிருக்கிறார் இயக்குநர் ஸ்டீவன் குவேல்.
# இன்ட்டு தி ஸ்ட்டார்ம்

## படத்தின் பிரமாண்டம்

ஒரே நேரத்தில் பல சூறாவளி தொகுப்பு சுற்றி வளைத்து தாக்குவது, தரையில் இருந்து கண்டெய்னர்கள், கார்கள், விமானங்கள் எல்லாம் சூறாவளி காற்றுக்குள் சிக்கி விண்ணை நோக்கி பறப்பது போன்ற காட்சிகள் பிரமிக்க வைக்கின்றன.
# இன்ட்டு தி ஸ்ட்டார்ம்

## வெளியீடு

இந்தத் திரைப்படம் தமிழ் மொழியில் மரணப்புயல் என்ற பெயரில் மொழிமாற்றம் செய்யப்பட்டு ஆகஸ்ட் 8, 2014ஆம் ஆண்டு வெளியானது.
# சுருளி மனோகர்

**சுருளி மனோகர்** (Suruli Manohar) (இறப்பு:7 ஆகத்து 2014 வயது 51)), சின்னத்திரை நடிகரும், வெள்ளித்திரை நகைச்சுவை நடிகருமாவார். இவர் சுறா, படிக்காதவன் உள்ளிட்ட திரைப்படங்களிலும், பல தொலைக்காட்சித் தொடர்களிலும் நகைச்சுவைக் கதாபாத்திரங்களிலும், குணச்சித்திர வேடத்திலும் நடித்துள்ளார். சன் தொலைக்காட்சியின் *சூப்பர் 10* நிகழ்ச்சியின் வாயிலாக அறிமுகமான இவர், *இயக்குநர்* என்ற திரைப்படத்திற்கு கதை, திரைக்கதை, வசனம் எழுதி இயக்கிவந்தார்.
புற்றுநோயால் பாதிக்கப்பட்டுவந்த இவர் 2014 ஆகத்து 7 அன்று காலமானார்.
# கோ. விவேகானந்தன்

**ஜி. விவேகானந்தன்** குறிப்பிடத்தக்க எழுத்தாளர் ஆவார். இவர் திருவனந்தபுரம் மாவட்டத்தில் உள்ள கோளியூர் என்ற ஊரில் 1921 சூன் 30-ஆம் நாள் பிறந்தவர். இவரது பெற்றோர் கோவிந்தன், லட்சுமி ஆவர். புதினம், நாடகம், கதை உள்ளிட்டவற்றை எழுதியுள்ளார். வார இதழ்களிலும், நாளிதழ்களிலும் சிறுகதைகளை எழுதியுள்ளார். கேரள அரசின் கலாச்சார வளர்ச்சித் துறையில் பணியாற்றுகிறார். திருவனந்தபுரத்தில் உள்ள வானொலி நிலையத்திலும் பணியாற்றுகிறார். இவரது மனைவி லலிதா. இவர்களுக்கு இரண்டு மக்கள் உள்ளனர். மலையாளத்தில் வெளியான கள்ளிச்செல்லம்மா என்ற திரைப்படத்திற்கு கதையும், வசனமும் எழுதினார்.  
1986 ஆம் ஆண்டு இவருக்கு கேரள சாகித்திய அகாடமி விருது வழங்கப்பட்டது.
# கோ. விவேகானந்தன்

## ஆக்கங்கள்

- சுருதிபங்கம்
- போக்குவெயில்
- வார்ட் நம்பர் 7
- கள்ளிச்செல்லம்மா
- அம்மா
- யட்சிப்பறம்பு
# விக்கிப்பீடியா:கலைக்களஞ்சியத் தலைப்புகள்

தமிழ்ச்சூழலில் கலைக்களஞ்சியத்தில் இடம்பெறக்கூடிய தலைப்புகளை இனங்கண்டு அவை தொடர்பான கட்டுரைகளை உருவாக்குவதன் மூலம் தமிழ் விக்கிப்பீடியாவை மேலும் பயன்மிக்கதாக ஆக்குவதே இத்திட்டத்தின் நோக்கம். ஏற்கனவே தமிழில் வெளியாகியுள்ள முக்கிய கலைக்களஞ்சியங்களில் இருந்து தலைப்புகள் பட்டியல் சேர்க்கலாம். எடுத்துக்காட்டுக்கு, தமிழ் வளர்ச்சிக் கழகம் வெளியிட்ட கலைக்களஞ்சியம், குழந்தைகள் கலைக்களஞ்சியம், விகடன் வெளியிட்ட பிரிட்டானிகா தகவல் களஞ்சியம் முதலியன.
# விக்கிப்பீடியா:கலைக்களஞ்சியத் தலைப்புகள்

## தலைப்புகள் பட்டியல்களின் பட்டியல்கள்

- விக்கிப்பீடியா:கலைக்களஞ்சியத் தலைப்புகள்/பிரிட்டானிகா தகவல் களஞ்சியம்
- விக்கிப்பீடியா:கலைக்களஞ்சியத் தலைப்புகள்/கலைக்களஞ்சியம்
- விக்கிப்பீடியா:கலைக்களஞ்சியத் தலைப்புகள்/குழந்தைகள் கலைக்களஞ்சியம்
- விக்கிப்பீடியா:கலைக்களஞ்சியத் தலைப்புகள்/வாழ்வியற் களஞ்சியம்
- விக்கிப்பீடியா:கலைக்களஞ்சியத் தலைப்புகள்/மருத்துவக் களஞ்சியம்
- விக்கிப்பீடியா:கலைக்களஞ்சியத் தலைப்புகள்/அறிவியல் களஞ்சியம்
- விக்கிப்பீடியா:கலைக்களஞ்சியத் தலைப்புகள்/மனோரமா ஆண்டு நூல்கள்
- விக்கிப்பீடியா:கலைக்களஞ்சியத் தலைப்புகள்/விகடன் ஆண்டு நூல்கள்
- விக்கிப்பீடியா:கலைக்களஞ்சியத் தலைப்புகள்/இந்துக் கலைக்களஞ்சியம்
- விக்கிப்பீடியா:கலைக்களஞ்சியத் தலைப்புகள்/சைவசமயக் கலைக்களஞ்சியம்
- விக்கிப்பீடியா:கலைக்களஞ்சியத் தலைப்புகள்/இஸ்லாமிய கலைக்களஞ்சியம்
# விக்கிப்பீடியா:கலைக்களஞ்சியத் தலைப்புகள்/பிரிட்டானிகா தகவல் களஞ்சியம்

விகடன் வெளியிட்ட பிரிட்டானிகா தகவல் களஞ்சியத்தில் (ISBN: 978-81-89936-10-5 இரண்டாம் பதிப்பு 2008) இடம்பெற்றுள்ள தலைப்புகளை இங்கு தொகுக்கலாம். . தலைப்புகளை அகர வரிசையில் தரலாம். கூடவே, ஆங்கில விக்கிப்பீடியா இணைப்பையும் கட்டுரையுடன் தொடர்புடைய குறிச்சொற்களையும் தரலாம். தலைப்புகளை மட்டுமே இங்கு தர வேண்டும். இக்களஞ்சியம் காப்புரிமைக்கு உட்பட்டது என்பதால், அங்கிருந்து கட்டுரையின் உள்ளடக்கங்களைச் சேர்க்கக்கூடாது.  
- தொகுதி 1 - *அ* முதல் *ங* வரை
- தொகுதி 2
- தொகுதி 3
# விக்கிப்பீடியா:கலைக்களஞ்சியத் தலைப்புகள்/பிரிட்டானிகா தகவல் களஞ்சியம்/தொகுதி 1

1. அ
1. அக்கர்லோஃப், ஜார்ஜ் ஏ - George Akerlof மைக்கேல் ஸ்பென்ஸ் Michael Spence ஜோசப் ஸ்டிக்லிட்சு Joseph Stiglitz
1. அக்கனெட்டோன் - Akhenaton அட்டோன் Aten டுட்டன்காமென்
1. அக்காட் - Akkad பாபிலோனியா சார்கான் Sargon of Akkad ஈலம் டைகிரிஸ் மெசபொடாமியா அக்காடிய மொழி
1. அக்காடிய மொழி - Akkadian Language செமிட்டிக் மொழி கோணவடிவ எழுத்துமுறை அராமிய மொழி
1. அக்காத் காப்பியம் - Danel அனாத் Anat
1. அக்கார்டியன் - Accordion கான்செர்டினா Concertina
1. அக்கான் - Akan people
1. அக்கிஅம்மை - Shingles
1. அக்கிபா பென் ஜோசஃப் - Akiba Ben Joseph
1. அக்கிஹிட்டோ - Akihito
1. அக்கீய குழுமம் - Achaean League
1. அக்கீயர்கள் - Achaean
1. அக்கேமீனிய வம்சம் - Achaemenian Dynasty
1. அக்டோபர் அறிக்கை - October Manifesto
1. அக்டோபர் புரட்சி - October Revolution
1. அக்டோபர் ஃபெஸ்ட் - October Fest
1. அக்பர் - Akbar
1. அக்மட்டவா, அன்னா - Akhmatova, Anna
1. அஸ்தானா - Akmola
1. அக்ரமான்டே, அரிஸ்டிடிஸ் - Agramonte (y Simoni), Aristides
1. அக்ரன் - Akron
1. அக்ரா - Accra
1. அக்ரி டேகி - Agri Dagi
1. நீயஸ் ஜூலியஸ் அக்ரிகோலா - Agricola, Gnaeus Julius
# ஏனநல்லூர் பிரம்மபுரீசுவரர் திருக்கோயில்

**பிரம்மபுரீசுவரர் திருக்கோயில்** தமிழ்நாட்டின் தஞ்சாவூர் மாவட்டத்திலுள்ள ஏனநல்லூரில் அமைந்துள்ள சிவன் கோயில் ஆகும். இத் தலம் ஒரு தேவார வைப்பு தலம்.  
தற்போது ஏனநல்லூர் என்றழைக்கப்படும் எயினனூர், ஏனாதி நாத நாயனார் பிறந்த தலம்.
# ஏனநல்லூர் பிரம்மபுரீசுவரர் திருக்கோயில்

## அமைவிடம்

கருக்குடி சற்குணலிங்கேஸ்வரர் கோயில் அமைந்துள்ள மருதாந்த நல்லூருக்கு அருகில் அமைந்துள்ளது இத் தலம். கும்பகோணம் -மன்னார்குடி சாலையில் கருவளர்ச்சேரி பிரிவில் மருதாந்தநல்லூரைத் தாண்டியும் நாச்சியார் கோயிலுக்கு மேற்கில் மூன்று கி.மீ தொலைவில் திருமலைராயன் ஆற்று வடகரையில் உள்ளது.
# பக்கிரியா பிள்ளை

**பக்கிரியா பிள்ளை** (1866 - 1937) தமிழகத்தைச் சேர்ந்த இசைக் கலைஞர் ஆவார். இவர் கொன்னக்கோல் இசைக் கலையில் சிறந்து விளங்கினார். தவில், மிருதங்கம் எனும் தோல் கருவிகளை வாசிப்பதில் வல்லவர்; நட்டுவாங்கம், வாய்ப்பாட்டுக் கலைகளிலும் தனது திறமைகளை வெளிக்காட்டியவர்.
# பக்கிரியா பிள்ளை

## ஆரம்ப வாழ்க்கை

பக்கிரியா பிள்ளை 1866 ஆம் ஆண்டு, மன்னார்குடியில் பிறந்தார். பெற்றோர்: சொக்கலிங்க நட்டுவனார் - பார்வதி அம்மாள். நாகூர் ஆண்டவரின் அருளாசியால் தம் மகன் தமக்குப் பிறந்ததாக பெற்றோர் கருதியதால், இவருக்கு பக்கிரி என பெயர் வைத்தனர். பக்கிரியா பிள்ளைக்கு அவரின் தந்தை நட்டுவாங்கம் பயிற்றுவித்தார்.
# பக்கிரியா பிள்ளை

## இசை வாழ்க்கை

தனது 18ஆவது வயதில் சுவர்ண தவில்காரர் என்பவரிடம் தவில் கற்கத் தொடங்கி, ஓராண்டு காலத்தில் சிறந்த வாசிப்பினை தரத் தொடங்கினார். அதன்பிறகு நாதசுரக் கலைஞர் மன்னார்குடி சின்ன பக்கிரி பிள்ளையின் குழுவில் இணைந்தார்.  
சின்ன பக்கிரி பிள்ளையுடன் ஏற்பட்ட வேறுபாடுகள் காரணமாக, அவரின் குழுவிலிருந்து பக்கிரியா பிள்ளை விலகினார். அதன்பிறகு வழுவூர் முத்துவீர் பிள்ளை எனும் தவில் கலைஞருடன் நிகழ்ந்த சவால் போட்டியொன்றில் தோல்வியடைந்தார். இக்காரணங்களினால், தவில் வாசிப்பினை முற்றிலுமாக நிறுத்திவிட்டார்.  
அதன்பிறகு மலைக்கோட்டை கோவிந்தசாமி பிள்ளையின் ஆலோசனையின்படி, கடம் கலைஞர் பழனி கிருஷ்ண ஐயரிடம் மாணவராகச் சேர்ந்து மிருதங்கம் கற்கத் தொடங்கினார். ஆனால் பக்கிரியாப் பிள்ளையின் குரல்வளத்தால் ஈர்க்கப்பட்ட கிருஷ்ண ஐயர், அவருக்கு வாய்ப்பாட்டு கற்றுத் தந்தார். இக்காலகட்டத்தில் மனவருத்தங்களின் காரணமாக, தற்கொலை முயற்சியினை மேற்கொண்டார் பக்கிரியாப் பிள்ளை. இந்நிலையில் கோவிந்தசாமி பிள்ளையின் தலையீட்டால் ஜலதரங்கம் ராமனையா செட்டி என்பவரின் மூலமாக காஞ்சிபுரம் நாயனாப் பிள்ளையின் அறிமுகம் பக்கிரியாப் பிள்ளைக்குக் கிடைத்தது.  
இருவருக்குமிடையான உறவு நன்கு வலுப்பெற்று, 1910 ஆம் ஆண்டு வாக்கில் நாயனப் பிள்ளையின் குழுவில் கொன்னக்கோல் கலைஞராக இடம்பிடித்தார் பக்கிரியா பிள்ளை. நாயனப் பிள்ளையின் மறைவுவரை அக்குழுவில் தொடர்ந்து இருந்தார்.  
மன்னார்குடியில் அருணகிரிநாதருக்கென்று மடம் ஒன்றினை நிறுவி, தாமே சமயச் சடங்குகளை செய்து வந்தார்.
# பக்கிரியா பிள்ளை

## கிடைத்த பாராட்டுகள்

- இவரை *லயபிரம்மம்* என கோவிந்தசாமி பிள்ளை அழைத்தார்.
- *லயசுரங்கம்* என பிற கலைஞர்கள் பாராட்டினர்.
# பக்கிரியா பிள்ளை

## மறைவு

இவர் 1937 ஆம் ஆண்டு, நவம்பர் மாதம் மன்னார்குடியில் காலமானார்.  
Forgotten master of a vanishing art - *தி இந்து (ஆங்கிலம்)* நாளிதழில் வெளியான ஒரு கட்டுரை
# லலிதாம்பிகா அந்தர்ஜனம்

**லலிதாம்பிகை** (1909 - 1987) கேரள அரசின் இலக்கிய விருதைப் பெற்ற எழுத்தாளர் ஆவார். 1909 ஆம் ஆண்டு மார்ச்சு மாதம் 30 ஆம் தேதியன்று பிறந்தார். எழுத்தாளரும் சமூக சீர்திருத்தவாதியுமான இவர் தனது இலக்கியப் படைப்புகளுக்கு மிகவும் பிரபலமானார். இந்திய சுதந்திர இயக்கம் மற்றும் நம்பூதிரி சமூகத்தினரிடையே சமூக சீர்திருத்த இயக்கங்களால் ஈர்க்கப்பட்டார். சமூகத்திலும், குடும்பத்திலும், ஒரு தனிநபராகவும் பெண்களின் பங்கிற்கு ஒரு உணர்திறனை பிரதிபலிக்கும் விதமாகவும் இவரது எழுத்து இருக்கிறது.
# லலிதாம்பிகா அந்தர்ஜனம்

## விருதுகள்

- குஞ்ஞோமன - கல்யாணி கிருஷ்ணமேனன் பரிசு
- கேரள அரசின் சாகித்திய அகாதமி விருது
- வயலார் விருது
# லலிதாம்பிகா அந்தர்ஜனம்

## ஆக்கங்கள்

### சிறுகதைகள்

- மூடுபடத்தில் (1946)
- காலத்தின்றெ ஏடுகள் (1949)
- தகர்ந்ந தலமுற (1949)
- கிளிவாதிலிலூடெ (1950)
- கொடுங்காற்றில் நின்னு (1951)
- கண்ணீரின்றெ புஞ்சிரி (1955)
- அக்னிபுஷ்பங்ஙள் (1960)
- திரஞ்ஞெடுத்த கதகள் (1966)
- சத்யத்தின்றெ ஸ்வரம் (1968)
- விஸ்வரூபம் (1971)
- தீரேந்த்ர மஜும்தாறின்றெ அம்மா (1973)
- பவித்ர மோதிரம் (1979)
# லலிதாம்பிகா அந்தர்ஜனம்

## ஆக்கங்கள்

### புதினம்

- அக்னிசாட்சி (1977)
# லலிதாம்பிகா அந்தர்ஜனம்

## கவிதைகள்

- லலிதாஞ்சலி
- ஓணக்கழ்ச
- சரணமஞ்சரி
- பாவதீப்தி
- நிசப்தசங்கீதம்
- ஒரு பொட்டிச்சிரி
- ஆயிரத்திரி - 1969
# புனித தோமினிக்

**புனித தோமினிக்** , அல்லது **ஓஸ்மா நகர தொமினிக்** அல்லது பழைய தமிழ் வழக்கில் **புனித சாமிநாதர்** (1170 – ஆகஸ்ட் 6, 1221), என்பவர் ஒரு எசுப்பானிய குருவும் தோமினிக்கன் சபையின் நிருவனரும் ஆவார். இவர் வானியலாளர்களுக்குப் பாதுகாவளர் ஆவார்.  
இவர் 1170ம் ஆண்டு எசுப்பானியாவின் கலரோகா என்ற ஊரில் பிறந்தார். இவரின் பெற்றோர் ஃப்லிக்ஸ் கஸ்மன் மற்றும் ஆசாவின் ஜோனா ஆவர். 16ம் வயதில் புனித அகுஸ்தீனார் சபையில் சேர்ந்தார். இவர் கால்நடையாகவே தெருக்கள் தோறும் சென்று மறைப்பணியாற்றுவதில் ஆர்வம் காட்டினார்.  
கி.பி. 13ஆம் நூற்றாண்டில், *அல்பிஜென்சிய பதித்தம்* கிறிஸ்தவர்களிடையே பரவி வந்தது. இதில் இருந்து மக்களை மனம்திருப்ப உதவுமாறு திருத்தந்தையின் ஆணையால் இவர் அம்மக்களிடையே பணியாற்றினார். இவர் மரியன்னையிடம் வேண்டுதல் செய்து அதன் விளைவாக 1208ஆம் ஆண்டு *முரே* என்ற இடத்தில் இவருக்கு செபமாலை அன்னை தோன்றி, "செபமாலை பக்திமுயற்சியை மக்களிடையே பரப்பினால் *அல்பிஜென்சிய பதித்தம்* மறைந்துவிடும்" என்று கூறி மறைந்ததாகக் கூறுவர். அதன்படியே புனித டோமினிக் செபமாலை பக்தியை கிறிஸ்தவர்களிடையே பரப்பினார். இதனால் மக்களிடையே பரவியிருந்த தவறான கருத்துகள் மறைந்தன என நம்பப்படுகின்றது.  
இவர் 1215ம் ஆண்டில் துலுஸ் நகரில் ஒரு துறவு சபையை நிறுவினார். இதுவே *தோமினிக்கன் சபை* அல்லது *போதகர் சபை* என்றழைக்கப்படுகிறது.  
இவர் கி.பி. 1220இல் இறந்தார். 13 ஜூலை, 1234 அன்று திருத்தந்தை ஒன்பதாம் கிரகோரி இவரின் விழாவை உரோமை புனிதர் பட்டியலில் கட்டாயமாக்கினார். இவரின் விழா ஆகஸ்ட் 8ம் நாள் கொண்டாடப்படுகின்றது.
# ஜி இ ஹெல்த்கேர்

**ஜி இ ஹெல்த்கேர்**, ஐக்கிய இராச்சியத்தினை தலைமை இடமாகக் கொண்டு இயங்கும் மருத்துவ துறை சார்ந்த பொருட்களை தயாரிக்கும் நிறுவனமாகும். சுமார் 46000 பணியாளர்களைக் கொண்டுள்ள இந்நிறுவனம் தாமஸ் ஆல்வா எடிசன் துவங்கிய ஜெனரல் எலக்ட்ரிக் நிறுவனத்தின் கிளை நிறுவனமாகும்.
# ஜி இ ஹெல்த்கேர்

## அதிகாரப்பூர்வ இணையதளம்

- ஜி இ ஹெல்த்கேர்
# மூவி 43

**மூவி 43** இது 2013ஆம் ஆண்டு வெளியான ஐக்கிய அமெரிக்க நகைச்சுவை திரைப்படம். இந்த திரைப்படத்தில் கிறிஸ்டன் பெல், கிறிஸ்டன் பெல், கேட் போஸ்வொர்த், ஜெரார்டு பட்லர், ஜோஷ் டுஹாமெல், அன்னா பாரிஸ், ரிச்சர்ட் கியர், டெர்ரென்ஸ் ஹோவர்ட், ஹியூ ஜேக்மன், ஜானி க்நோக்ஸ்வில், ஜஸ்டின் லாங், கிறிஸ்டோபர் மின்ட்ஸ்-பிலாஸ், எம்மா ஸ்டோன், கேட் வின்ஸ்லெட் உள்ளிட்ட பல முன்னணி நடிகர்கள் நடித்துள்ளார்கள் என்பது குறிப்பிடத்தக்கது.
# ஏகௌரியம்மன் கோயில்

**ஏகௌரியம்மன் கோயில்** என்பது தமிழ்நாட்டின், தஞ்சாவூர் மாவட்டத்தில் உள்ள ஒரு காளி கோயிலாகும். இக்கோயிலானது தஞ்சையிலிருந்து தஞ்சை-திருச்சி சாலையில் 12கி.மீ. தொலைவில் உள்ள வல்லம் என்னும் சிற்றூரிலிருந்து வடக்கு நோக்கிச் செல்லும் ஆலக்குடிச் சாலையில் ஒரு கி.மீ. தொலைவில் உள்ளது.
# ஏகௌரியம்மன் கோயில்

## பெயர்க்காரணம்

முன்னொரு காலத்தில் தஞ்சாசுரன் என்னும் அசுரன் தஞ்சையில் வாழ்ந்தான். சிறந்த சிவபக்தனான அவன் தனது தவபலத்தால் மனிதர், தேவர், மும்மூர்த்திகள் இவர்களிடமிருந்து உயிர் பிரியாத வரத்தைச் சிவபெருமானிடம் பெற்றான். பல கொடுமைகள் செய்து வந்த அவனைப்பற்றி மக்கள், தேவர்கள் சிவபெருமானிடம் முறையிட, சிவன் தன் துணைவியான சிவசக்தியை ‘ஏ கௌரி‘, என்றழைத்து, தஞ்சாசுரனை அழிக்க ஆணையிடுகிறார். எருமைக்கிடா உருவம் தாங்கிய அசுரனின் கழுத்தை வெட்டி தலையை ஒரு கையில் ஏந்துகிறாள். உடல் கீழே சாய்ந்ததும் அசுரன் எருமை உருவம் நீங்கி இறந்துவிடுகிறான். போர் புரிந்த இடத்தில் அம்மன் கோபமாக இருந்ததால் அப்பகுதியில் பஞ்சம், வறட்சி ஏற்பட்டது. சிவபெருமான் ஏகௌரியம்மனிடம் தஞ்சாசுரனை அழித்ததால் கோபமாக உள்ளதைக் கூறி, கோபத்தைத் தணித்துக்கொண்டு அப்பகுதி மக்களுக்குத் தெய்வமாக இருந்து காப்பாற்றும்படி கூறுகிறார். வறட்சி, பஞ்சம் நீங்குகிறது. மக்கள் ஏகௌரியம்மனை பூசை செய்து வணங்கினர். தஞ்சாசுரனை அழித்த நாளே ஆடி மாதக் கடைசி வெள்ளி அல்லது ஆடிக்கழிவு நாளாகும். பராந்தகசோழன் காலத்தில் வல்லத்துப்பட்டாரகி என்றும் இராஜராஜசோழன் காலத்தில் காளாபிடாரி கைத்தலைபூசல் நங்கை என்றும் இந்த அம்மன் அழைக்கப்பட்டுள்ளார்.
# ஏகௌரியம்மன் கோயில்

## கோயில் அமைப்பு

தஞ்சைப் பிரகதீசுவரர் கோயில் கட்டுவதற்கு முன்பாகவே கட்டிய கோயிலாக இக்கோயில் இருந்துள்ளது. கோயிலின் நுழைவாயில் முதல் பெரிய சுற்றுப்பாதை ஒரு கோட்டையைப் போல பாதுகாப்பாக உள்ளது. கருவறையில் சுமார் 6 அடி உயரத்தில் சுடருடன் எட்டுத் திருக்கரங்களில் படைக்க்லன் ஏந்தி, சுதை வடிவத்தில் ஏகௌரியம்மன் காட்சியளிக்கிறாள்.
# ஏகௌரியம்மன் கோயில்

## கல்வெட்டு

கி.பி.9ஆம் நூற்றாண்டில் இக்கோயில் கட்டப்பட்டிருக்கலாம் எனப் பராந்தகசோழனின் 40ஆம் ஆட்சியாண்டில் வெட்டப்பெற்ற கல்வெட்டு தெரிவிகிறது. இப்போது உள்ள கோயிலாக 1535இல் தஞ்சையை ஆண்ட அரசன் செவ்வப்ப நாயக்கரும், அவரது மகன் அச்சுதப்ப நாயக்கரும் சேர்ந்து கருவறை, அர்த்த மண்டபம் ஆகியவற்றை இணைத்துப் புதிய மகா மண்டபம் கட்டிய செய்தியை அர்த்தமண்டபத்தில் காணப்படும் கல்வெட்டு குறிப்பிடுகிறது.
# ஏகௌரியம்மன் கோயில்

## திருவிழா

ஆடிப்பதினெட்டு அன்று வல்லம் கடைவீதியிலுள்ள மாரியம்மன் கோயில் விழாவோடு ஏகெளரியம்மன் கோயில் திருவிழா நடத்தப்பெறுகிறது. ஏகௌரியம்மன், மாரியம்மன், அய்யனார் ஆகிய உற்சவமூர்த்திகளைத் தனித்தனியே அலங்கரித்து வீதி உலா நடத்துகின்றனர். ஆடி மாதத்தில் கடைசி வெள்ளிக்கிழமை ஆடிக்கழிவு திருவிழா நடைபெறுகிறது. தீமிதி, அம்மனுக்கு பகலில் சைவ பூசை, தொடர்ந்து இரவில் எருமைக்கிடா பூசை போன்றவை நடத்தப்பெறும். கோயில் காவல் தெய்வங்களுக்கு ஆடு,கோழி வெட்டி பூசை செய்கின்றனர். இத்திருவிழாவைக் காண வல்லம் அருகில் வாழும் மக்களும் ஈரோடு, இராமநாதபுரம், கோவை, பெங்களூர் ஊர்களிலிருந்து வரும் மக்களும் கலந்துகொள்கின்றனர்.
# வள்ளத்தோள் விருது

கேரளத்தின் முக்கிய எழுத்தாளர்களில் வள்ளத்தோள் நாராயண மேனன் குறிப்பிடத்தக்கவர். இவரது நினைவாக வள்ளத்தோல் விருது வழங்கப்படுகிறது. இந்த விருது சிறந்த மலையாள எழுத்தாளர்களுக்கு வழங்கப்படும். இந்த விருதுடன் 1,11,111 ரூபாய் பரிசுத் தொகையும், சான்றிதழும் அளிக்கப்படும்.
# வள்ளத்தோள் விருது

## விருது பெற்றோர்

| ஆண்டு | பெயர் |  |
| --- | --- | --- |
| 1991 | பாலா நாராயணன் நாயர் |  |
| 1992 | சூரநாடு குஞ்ஞன்பிள்ளை |  |
| 1993 | பாலாமணியம்மா, வைக்கம் முகம்மது பஷீர் |  |
| 1994 | பொன்குன்னம் வர்க்கி |  |
| 1995 | எம்.பி. அப்பன் |  |
| 1996 | தகழி சிவசங்கரப் பிள்ளை |  |
| 1997 | அக்கித்தம் அச்சுதன் நம்பூதிரி |  |
| 1998 | கே. எம். ஜார்ஜ் |  |
| 1999 | எஸ். குப்தன் நாயர் |  |
| 2000 | பி. பாஸ்கரன் |  |
| 2001 | டி. பத்மநாபன் |  |
| 2002 | எம். லீலாவதி |  |
| 2003 | சுகதாகுமாரி |  |
| 2004 | கே. அய்யப்பப் பணிக்கர் |  |
| 2005 | எம். டி. வாசுதேவன் நாயர் |  |
| 2006 | ஓ. என். வி. குறுப்பு |  |
| 2007 | சுகுமார் அழீக்கோடு |  |
| 2008 | புதுசேரி ராமசந்திரன் |  |
| 2009 | காவாலம் நாராயண பணிக்கர் |  |
| 2010 | விஷ்ணு நாராயணன் நம்பூதிரி |  |
| 2011 | சி. ராதாகிருஷ்ணன் |  |
| 2012 | யூசபலி கேச்சேரி |  |
| 2013 | பெரும்படவம் ஶ்ரீதரன் | } |
# பாலா நாராயணன் நாயர்

**பாலா நாராயணன் நாயர்** என்பவர் குறிப்பிடத்தக்க மலையாளக் கவிஞர் ஆவார்.
# பாலா நாராயணன் நாயர்

## ஆக்கங்கள்

- தரங்கமால
- அம்ருதகல
- அந்தியபூஜ
- ஆலங்கட்டி மழை
- எனிக்கு தாகிக்குன்னு
- மலைநாடு
- பாலாழி
- விளக்குகொளுத்தூ
- சுந்தரகாண்டம்
- ஸ்ராவணகீதம்
# பாலா நாராயணன் நாயர்

## விருதுகள்

- கேரள சாகித்திய அகாதமி விருது
- எழுத்தச்சன் விருது
- ஆசான் விருது
- வள்ளத்தோள் விருது
# கேங்க்ஸ்டர் ஸ்குவாட்

**கேங்க்ஸ்டர் ஸ்குவாட்** இது 2013ஆம் ஆண்டு வெளியான ஐக்கிய அமெரிக்க அதிரடித் திரைப்படம். இந்தத் திரைப்படத்தை ரூபன் பிளைஷர் இயக்கினார். ஜோஷ் புரோலின், ரியான் கோஸ்லிங், நிக் நோல்டே, எம்மா ஸ்டோன். சான் பென், மைக்கேல் பெனா உள்ளிட்ட பலர் நடித்துள்ளார்கள்.
# தொகுப்பியக்க உயிரியல்

**தொகுப்பியக்க உயிரியல்** (Systems biology) இந்நூற்றாண்டின் தொடக்கம் முதல் வேகமாக வளர்ந்து வரும் மருத்துவ மற்றும் உயிரியல் ஆய்வுத்துறையாகும். தொகுப்பியக்க உயிரியல் என்பது உயிரியலை அடிப்படையாகக் கொண்டது எனினும் பல்துறை அறிவு மற்றும் முழுமை நோக்கு மூலம் உயிரியக்கத்தின் சிக்கலான கூறுகளை அறிய முயலும் உயிரிமருத்துவ ஆராய்ச்சித் துறையாகும். குறிப்பாக 2000 முதலே இந்த கருத்து உயிரியலின் பல துறைகளிலும் பரவலாக பயன்படுத்தப்பட்டு வருகிறது. இத்துறையில் உயிரிய அமைப்புகளின் பல்வேறு கூறுகளுக்கிடையே உள்ள ஊடாடல்களையும், இத்தகு ஊடாடல்கள் உயிரிய அமைப்புகளுக்கு எவ்விதம் செயற்பாடுகளையும், தன்மையையும் அளிக்கிறது என்பதைக் குறித்து ஆய்வுகள் செய்யப்படுகிறது (உதாரணமாக நொதியங்களும், வளர்சிதைமாற்றத்தில் உருவான பொருட்களும் ஒரு வளர்சிதைமாற்றத் தடவழியில் எவ்விதம் ஊடாடுகின்றன என்பதைக் குறித்த ஆய்வுகள்).
# விருப்ப ஓய்வூதியம் (இந்தியா)

இந்திய அரசுப் பணியின் இயல்பான பணிஓய்வு வயதான 58 அல்லது 60 வயது முடிவதற்கு முன்னர் ஒரு அரசுஊழியர் தானாகவே முன்வந்து விருப்பத்தின் பேரில் ஓய்வு பெறும்போது அவருக்கு வழங்கப்படும் ஓய்வூதியம் **விருப்ப ஓய்வூதியம்** ஆகும்.  
விருப்ப ஓய்வில் செல்ல விரும்பும் ஒரு அரசு ஊழியர் 50 வயதை நிறைவு செய்தவராக இருக்க வேண்டும் அல்லது குறைந்த பட்சம் 20 ஆண்டுகள் தகுதியான பணிக்காலத்தை முடித்தவராக இருக்க வேண்டும். இவ்விரண்டு நிபந்தனைகளில் ஏதேனும் ஒன்றை நிறைவு செய்த அரசு ஊழியர் விரும்பினால் அவர் விருப்ப ஓய்வூதியத்தில் செல்ல விண்ணப்பிக்கலாம். இத்திட்டம் தமிழக அரசின் அரசாணை எண் 1327 பணியாளர் துறை நாள் 27.11.1978 இல் அறிமுகப்படுத்தப்பட்டது. அயற்பணியில் பணி புரியும் அரசு ஊழியரும் மேலே குறிப்பிடப்பட்ட நிபந்தனைகளுக்கு உட்பட்டு விருப்ப ஓய்வில் செல்வதற்கு மனு செய்யலாம்.
# விருப்ப ஓய்வூதியம் (இந்தியா)

## தகுதியான பணிக்காலம்

ஒரு அரசுஊழியர் அரசுப்பணி ஏற்ற நாள் முதல் ஓய்வு பெறும் நாள் வரையிலான அவர் பணிபுரிந்த
பணிக்காலம் அவருடைய மொத்தப் பணிக்காலமாக கணக்கிடப்படுகிறது. ஓய்வூதியத்திற்குச் சேராத சில குறிப்பிட்டவகை பணிக்காலங்கள் இம்மொத்தப் பணிக்காலத்தில் இருந்து கழிக்கப்படும்.தற்காலிகப் பணிநீக்க காலம், ஊதியமில்லா விடுப்புக்காலம் பயிற்றுனர் காலம், 18 வயதிற்கு முன்னர் பணியில் சேர்ந்த காலம் போன்றவை தகுதியில்லாத பணிகாலங்கள் ஆகும். இத்தகைய தகுதியில்லாத பணிக்காலங்கள் நீங்கலாக உள்ள நிகர காலமே தகுதியான பணிக்காலமாக (Net Qualilfying Service) எடுத்துக் கொள்ளப்படுகிறது. விருப்ப ஓய்வில் செல்ல விரும்பும் அரசு ஊழியர், தனக்கு 20 ஆண்டு மொத்தப் பணிக்காலம் உள்ளதா என்பதை உறுதி செய்து கொள்ளவேண்டும்.
# விருப்ப ஓய்வூதியம் (இந்தியா)

## விருப்ப ஓய்வில் ஓய்வூதியப் பயன்கள்

58 வயதுவரை பணிபுரிந்து ஓய்வுபெறும் ஒரு அரசு ஊழியருக்கு கிடைக்கக்கூடிய அனைத்து ஓய்வூதியப் பயன்கள் விருப்ப ஓய்வில் செல்லும் ஓய்வூதியருக்கும் கிடைக்கும்.  
அவை,  
1. ஓய்வூதியம்
1. தொகுத்துப் பெறும் ஓய்வூதியம்
1. பணிக்கொடை
1. ஈட்டிய விடுப்பு மற்றும் சொந்த காரணங்களுக்கான ஈட்டா விடுப்பை காசாக்கும் சலுகை
1. சிறப்ப சேமநல நிதி
1. சொந்தஊர் செல்லப் பயணப்படி  
இவை தவிர அவருடைய நிகரப்பணிக்காலத்தில் அதிகப்பட்ச சலுகையாக (weightage) கூடுதலாக ஐந்தாண்டுகள் ஓய்வூதியக் கணக்கீட்டிற்காக சேர்த்துக் கொள்ளப்பட்டு அதனடிப்படையில் ஓய்வூதியம் வழங்கப்படும். இவ்வாறு வழங்கப்படும் சலுகைக் காலம், விருப்ப ஓய்வில் செல்பவருக்கு எஞ்சியுள்ள பணிக்காலத்தை விட அதிகமாக இருக்கக் கூடாது. அதாவது, விருப்ப ஓய்வில் செல்பவர் 58 வய்தை நிறைவு செய்ய எஞ்சியுள்ள காலம் அல்லது ஐந்து ஆண்டுகள் இவற்றில் எது குறைவோ அந்தக் காலம் சலுகையாக வழங்கப்படுகிறது.
# விருப்ப ஓய்வூதியம் (இந்தியா)

## விருப்ப ஓய்வுக்கு வழங்கப்படும் சலுகைப் பணிக்காலம்

விருப்ப ஓய்வில் செல்லும் அரசு ஊழியர்களுக்கு அவர்கள் பணிபுரிந்த மொத்தப்பணிக்காலம் அல்லது அவர்களுடைய வயது ஆகிய ஒன்றின் அடிப்படையில் சலுகை பணிக்காலம் ஓய்வூதிய கணக்கீட்டிற்காக வழங்கப்படுகிறது.  
அரசு ஊழியர் பணிபுரிந்த மொத்த பணிக்காலத்தின் அடிப்படையில் அவர்களுக்கு வழங்கப்படும் சலுகைப் பணிக்காலம் கீழே உள்ள அட்டவணையில் தரப்பட்டுள்ளது. 25 ஆண்டுகளுக்குக் குறைவான பணிக்காலம் உடையவர்களுக்கு அதிகப்பட்சமாக 5 ஆண்டுகள் சலுகையாக வ்ழங்கப்படுகிறது.  
**<big>பணிக்காலத்தின் அடிப்படையில் வழங்கப்படும் சலுகை</big>**
| மொத்தப் பணிக்காலம் | சலுகை |  |
| --- | --- | --- |
| 25 ஆண்டுகள் | 5 ஆண்டுகள் |  |
| 26 ஆண்டுகள் | 4 ஆண்டுகள் |  |
| 27 ஆண்டுகள் | 3 ஆண்டுகள் |  |
| 28 ஆண்டுகள் | 2 ஆண்டுகள் |  |
| 29 ஆண்டுகள் | 1 ஆண்டு |  |
| 30 ஆண்டுகள் | இல்லை | } |  
**<big>வயதின் அடிப்படையில் வழங்கப்படும் சலுகை</big>**
| நிறைவடைந்த வயது | சலுகை |  |
| --- | --- | --- |
| 53 | 5 ஆண்டுகள் |  |
| 54 | 4 ஆண்டுகள்( |  |
| 55 | 3 ஆண்டுகள் |  |
| 56 | 2 ஆண்டுகள் |  |
| 57 | 1 ஆண்டு | } |  
அடிப்படைத் தொகுதி பணியாளர்கள் எனில் அவர்கள் 60 வயது வரை அரசாங்கத்தில் பணிபுரிய தகுதியுண்டு. அவர்களின் விருப்ப ஓய்வூதியத்திற்கு வழங்கப்படும் சலுகை பின் வரும் அட்டவணையில் தரப்பட்டுள்ளது.  
| நிறைவடைந்த வயது | சலுகை |  |
| --- | --- | --- |
| 55 | 5 ஆண்டுகள் |  |
| 56 | 4 ஆண்டுகள் |  |
| 57 | 3 ஆண்டுகள் |  |
| 58 | 2 ஆண்டுகள் |  |
| 59 | 1 ஆண்டு | } |
# விருப்ப ஓய்வூதியம் (இந்தியா)

## விருப்ப ஓய்விற்கு விண்ணப்பித்தல்

விருப்ப ஓய்வில் செல்ல விரும்பும் அரசு ஊழியர் குறைந்தபட்சம் மூன்று மாத காலத்திற்கு முன்னரே, தான் விருப்ப ஓய்வில் செல்லப் போகும் விபரத்தை பணி அமர்வு அதிகாரிக்கு முன்னறிவிப்பு கொடுத்து விண்ணப்பிக்க வேண்டும்.  
ஒருவர் விருப்ப ஓய்வு கேட்கும் நாளில், அவர் மீது எந்தவிதமான ஒழுங்கு நடவடிக்கையும் நடப்பில் இருக்கக் கூடாது. அலுவலகத்தில் விண்ணப்பம் பெறப்பட்ட நாள் முதல் அவருடைய மூன்று மாத கெடு கணக்கிடப்படும். இக்கெடு காலம் துவங்கிய பின்னர் அவர் ஊதியமில்லா விடுப்பில் செல்லக்கூடாது. ஒருவேளை தவிர்க்க இயலாத காரணத்தால் அவர் ஊதியமில்லா விடுப்பில் செல்ல நேர்டும் நிகழ்வில், விடுப்பு முடிந்த பிறகு புதியதாக் முன்னறிவிப்பு விண்ணப்பத்தை அவர் அளிக்க வேண்டும்.  
தற்காலிகப் பணி நீக்கத்தில் உள்ள ஒர் அரசு ஊழியர் விருப்ப ஓய்விற்கு விண்ணப்பம் கொடுக்க இயலாது. 58 வயது வரை ஒருவர் அரசுத்துறையில் பணிபுரிய வேண்டும் என்ற நிபந்தனையின் அடிப்படையில் பணிக்கு நியமிக்கப்பட்டவரும் அரசு செலவில் உயர் கல்வி பெற்றவரும் விருப்ப ஓய்விற்கு விண்ணப்பிக்க இயலாது.  
விருப்ப ஓய்வுக்கு விண்ணப்பித்தவரின் கெடு காலம் முடிவதற்குள் பணி அமர்வு அதிகாரி விண்ணப்பத்தை ஏற்று அல்லது நிராகரித்து ஆணையிட்டுவார். விருப்ப ஓய்விற்கு விண்ணப்பித்த ஒருவர் பணி நியமன அலுவலர் அனுமதியுடன் விண்ணப்பத்தைத் திரும்பப் பெறவும் உரிமையுண்டு. இவ்வுரிமை விண்ணப்பம் ஏற்றுக்கொள்ளப்பட்டு இறுதியாணை வழங்கப்பட்ட பின்னரும் விண்ணப்பத்தைத் திரும்பப் பெறவும் பொருந்தும்.
# விருப்ப ஓய்வூதியம் (இந்தியா)

## விண்ணப்பம் திரும்பப் பெற்ற பின்னர் பணிவாய்ப்பு

விருப்ப ஓய்விற்கு விண்ணப்பித்து ஓய்வில் சென்ற ஒருவர் மீண்டும் அரசிடமிருந்து ஆணைபெற்ற பிறகுதான் பணி ஏற்க முடியும். அவ்வாறு பணி ஏற்றுப் பின் அவர் ஓய்வு பெறுகையில் பெற்ற ஊதியமே வழங்கப்படும். சலுகையாகப் பெற்ற மொத்தப் பணிக்காலத்திற்காக கணக்கிடப்பட்ட ஓய்வூதியப் பயன்கள் குறைக்கப்படும்.  
விருப்ப ஓய்வூதியத் திட்டம் நிதிஉதவி பெறும் பள்ளிகள் மற்றும் உள்ளாட்சி அமைப்புகள் போன்ற நிறுவனங்களில் பணியாற்றும் ஊழியர்களுக்கும் பொருந்தும். அயற்பணியில் பணி புரிபவர்கள் தாய்த்துறை அலுவலகம் வழியாக பணியமர்வு அலுவலருக்கு விண்ணப்பம் செய்து விருப்ப ஓய்வில் செல்லலாம்.
# குறைந்த எடையுடைய மக்கள் அடிப்படையில் இந்திய மாநிலங்களின் பட்டியல்

இப்பட்டியலில் இந்தியாவின் மாநிலங்களும் ஆட்சிப்பகுதிகளும் **வழமைக்கும் குறைவான உடல் நிறை குறியீட்டெண்** கொண்ட மக்கள் தொகை அடிப்படையில் வரிசைப்படுத்தப்பட்டுள்ளன.
# குறைந்த எடையுடைய மக்கள் அடிப்படையில் இந்திய மாநிலங்களின் பட்டியல்

## குறைவான உடல் நிறை குறியீட்டெண் கொண்ட மக்கள்

| பெண்கள் வரிசை |  |  |  |  |  |
| --- | --- | --- | --- | --- | --- |
| திரிபுரா | 36.3 | 1 | 32.1 | 8 |  |
| மத்தியப் பிரதேசம் | 34.3 | 2 | 38.1 | 5 |  |
| இராச்சசுத்தான் | 31.8 | 3 | 31.6 | 10 |  |
| அசாம் | 31.4 | 4 | 34.5 | 7 |  |
| சார்க்கண்ட் | 31.4 | 4 | 40.6 | 2 |  |
| உத்தரப் பிரதேசம் | 30.7 | 6 | 32.1 | 9 |  |
| ஒடிசா | 02.1 | 7 | 38.5 | 4 |  |
| சத்தீசுகர் | 29.8 | 8 | 39 | 3 |  |
| அருணாசலப் பிரதேசம் | 29.6 | 9 | 35.7 | 6 |  |
| பீகார் | 26.7 | 10 | 41 | 1 |  |
| குசராத்து | 26.2 | 11 | 30.3 | 12 |  |
| **முழு** **இந்தியா** | **26.1** | — | **31** | — |  |
| அரியானா | 24.8 | 12 | 25.8 | 15 |  |
| கருநாடகம் | 23.5 | 13 | 29.4 | 13 |  |
| மகாராட்டிரம் | 22.9 | 14 | 30.6 | 11 |  |
| ஆந்திரப் பிரதேசம் | 22.8 | 15 | 28.8 | 14 |  |
| உத்தராகண்டம் | 19.8 | 16 | 23.7 | 16 |  |
| சம்மு காசுமீர் | 17.9 | 17 | 19.3 | 19 |  |
| இமாச்சலப் பிரதேசம் | 17.8 | 18 | 22.3 | 17 |  |
| தமிழ்நாடு | 16.5 | 19 | 21.5 | 18 |  |
| கோவா (மாநிலம்) | 14.8 | 20 | 18.5 | 20 |  |
| மேற்கு வங்காளம் | 11.6 | 21 | 13.5 | 21 |  |
| மணிப்பூர் | 10.2 | 22 | 11.9 | 24 |  |
| கேரளம் | 9.9 | 23 | 10.5 | 26 |  |
| நாகாலாந்து | 8.8 | 24 | 13.9 | 21 |  |
| மேகாலயா | 6 | 25 | 11.7 | 25 |  |
| சிக்கிம் | 5.2 | 26 | 7.6 | 27 |  |
| மிசோரம் | 4 | 27 | 13.3 | 23 |  |
| பஞ்சாப் (இந்தியா) | 2.2 | 28 | 2.0 | 28 | } |
# பன்னாட்டு உலகப் பழங்குடிகள் நாள்

**பன்னாட்டு உலக பழங்குடிகள் நாள்** (*International Day of the World's Indigenous Peoples*) உலகப் பழங்குடியின மக்களின் உரிமைகளைப் பாதுகாக்கவும் விழிப்புணர்வை ஏற்படுத்தவும் ஒவ்வொரு ஆண்டும் ஆகத்து 9 அன்று அனுசரிக்கப்படுகிறது. சுற்றுச்சூழல் பாதுகாப்பு போன்ற உலகப் பிரச்சினைகளை மேம்படுத்த பழங்குடியினர் செய்யும் சாதனைகளையும் பங்களிப்புகளையும் இந்த நிகழ்வு அங்கீகரிக்கிறது. 1982-இல் மனித உரிமைகளை மேம்படுத்துதல், பாதுகாத்தல் ஆகியவற்றிற்கான துணை ஆணையத்தின் பழங்குடி மக்கள்தொகைக்கான ஐ.நா பணிக்குழுவின் முதல் கூட்டம் நடைபெற்ற நாளைக் குறிக்கும் வகையில், இந்நாள் திசம்பர் 1994 இல் ஐக்கிய நாடுகள் பொதுச் சபையால் முன்மொழியப்பட்டு, 2007 செப்டம்பர் 13 அன்று ஏற்றுக் கொள்ளப்பட்டது.
# பன்னாட்டு உலகப் பழங்குடிகள் நாள்

## இந்தியாவில்

இந்தியாவில் ஆகத்து 9 அன்று பழங்குடி குறவர் தினம் கொண்டாடப்படுகின்றது.
# யூத தலைமைச் சங்கம்

**தலைமைச் சங்கம்** (எபிரேயம்: *sanhedrîn*, கிரேக்கம்: Συνέδριον, *synedrion*) என்பது இசுரேல் நாட்டில் ஒவ்வொரு ஊர்களிலும் இருபது முதல் இருபத்திமூன்று உறுப்பினர்களைக்கொண்ட ஒரு சங்கமாகும். இதனோடு **பெரிய தலைமைச் சங்கம்** எருசலேமில் 71 உறுப்பினர்களைக்கொண்டு இயங்கியது. இச்சங்கம் சமய வழக்குகளையும் வழக்கங்களையும் மட்டுமே விசாரித்தது. இரண்டாம் கோவில் காலத்தில் இச்சங்கம் எருசலேம் கோவிலில் ஓய்வு நாள் மற்றும் யூத விழா நாட்களைத்தவிர மற்ற நாட்கள் அனைத்திலும் கூடியது.  
மோசே இச்சங்கத்தை முதன்முதலில் கூட்டியதாக எண்ணிக்கை நூல் கூறுகின்றது என மரபுப்படி நம்பப்படுகின்றது.. கி.பி. முதல் நூற்றாண்டளவில் இத்தலைமைச் சங்கம் மூன்று வகையில் இயங்கியது. முதல் வகையினர் முக்கிய குடும்பங்களிலிருந்தும் இனக்குழுக்களிலிருந்தும் வந்த *மூப்பர்களைக்* கொண்டது. இரண்டாம் வகையில் பெரிய குருக்களும் குருக்கள் குடும்ப பிரதிநிதிகளும் அடங்கியிருந்தனர். மூன்றாம் வகையினர் மறைநூல் அறிஞர் இருந்தனர். யூத பெரிய தலைமைச் சங்கத்தின் மொத்த உறுப்பினர் 71 பேர் ஆவர். அதன் தலைவர் யூத தலைமைக் குரு ஆவார். உரோமையரின் ஆட்சிக் காலத்தில் இந்தத் தலைமைச் சங்கம் வலிமைமிக்கதாக விளங்கியது. யூத மக்களின் சமூக-சமய-அரசியல் வாழ்வில் இச்சங்கத்தின் தாக்கம் அதிகமாக இருந்தது. கைதுசெய்யும் அதிகாரமும் நீதி வழங்கும் அதிகாரமும் யூதத் தலைமைச் சங்கத்திற்கு இருந்தது. மரண தண்டனை தவிர, பிற தண்டனை விதிக்கும் அதிகாரமும் அதற்கு உண்டு.  
வரலாற்றுப்படி இவ்வகை சங்கத்தால் எடுக்கப்பட்ட முடிவுகளில் இறுதியானது சுமார் கி.பி 358இல் எபிரேய நாட்காட்டியினை யூத சமயத்தின் அதிகாரப்பூர்வ நாட்காட்டியாக அறிவித்தது ஆகும். உரோமைப் பேரரசின் யூத அடக்குமுறை சட்டங்களினாலும், கிறுத்துவ சமயத்தின் பரவலாலும், இவ்வகை சங்கங்கள் இல்லாமல் போயின. அயினும் பிரான்சின் முதலாம் நெப்போலியன் *Grand Sanhedrin* என்னும் பெயரில் இச்சங்கத்தை மீன்டும் ஏற்படுத்த முயன்றாலும் அது வெற்றி பெறவில்லை. இதேபோல தற்கால இசுரேலிலும் இவ்வகைச்சங்கங்களை ஏற்படுத்த முனைந்துள்ளனர்.  
நற்செய்திகளில் இயேசு இவ்வகை தலைமைச் சங்கத்தினர் முன் விசாரிக்கப்பட்டதாக உறிப்புகள் உள்ளன. மேலும் திருத்தூதர் பணிகள் நூலில் பலமுறை இச்சங்கத்தினர் திருத்தூதர்களைக் கைது செய்து விசாரித்ததாகவும், பெரிய சங்கக் கூட்டம் ஒன்றில் கமாலியேல் கலந்து கொண்டதாகவும், இச்சங்க கூட்டம் ஒன்றில் இவர்கள் ஸ்தேவானை நகரத்திற்கு வெளியே இழுத்துக் கொண்டு போய் கல்லெறிந்து கொன்றதாகவும் குறிக்கப்பட்டுள்ளது.
# குடிமயக்கத்தில் வாகனம் ஓட்டுதல்

யின் இசுட்ராசுலந்தில் குடித்தெளிவு சோதனைச்சாவடியில்]]
**குடிமயக்கத்தில் வாகனம் ஓட்டுதல்** (*Driving under the influence*, **DUI**), **குடிபோதையில் ஓட்டுதல்** ( *driving while intoxicated*,**DWI**), **குடியும் ஓட்டுதலும்** என்பது மது அல்லது பிற போதை மருந்துகளின் தாக்கத்தின் கீழ் இயக்கூர்தி ஒன்றினை ஓட்டும் குற்றத்தினைக் குறிப்பதாகும்.  
குடிபோதை வழக்குகளில் ஓட்டுநரின் குருதியில் உள்ள ஆல்கெகால் இருப்பைக் (BAC) கொண்டு மதுபோதை அளவிடப்படுகிறது. குறிப்பிட்ட வரம்புக்கு மீறிய குருதி ஆல்கெகால் இருப்பு, 0.05% அல்லது 0.08%, குற்றத்தை வரையறுக்கிறது; ஓட்டுநரின் திறன் பாதிப்படைந்துள்ளதா எனப் பார்க்கப்படுவதில்லை. சில சட்டங்களில் 0.12%க்கு கூடிய குருதி ஆல்கெகால் இருப்பு தீவிரக் குற்றமாகக் கருதப்படுகிறது. பல நாடுகளில் குடிமயக்கத்தில் ஓட்டி எவரையேனும் காயப்படுத்தியிருந்தாலோ உயிரிழப்பிற்கு காரணமாகவிருந்தாலோ சிறைத்தண்டனையைத் தவிர கூடிய தண்டனைத்தொகையும் வழங்கப்படுகிறது.ஐக்கிய அமெரிக்காவில் குடிமயக்கம் மறும் தொடர்புடைய சாலை விபத்துகளில் ஆண்டுக்கு $45 பில்லியன் இழப்பு ஏற்படுகின்றது.  
சில அமெரிக்க மற்றும் செருமன் ஆய்வுகளில் குருதி ஆல்கெகால் இருப்பு 0%ஆக இருப்பதை விட 0.01-0.03% இருந்தால் விபத்துகளுக்கான வாய்ப்பு குறைவதாக கண்டறிந்துள்ளனர்;
# குடிமயக்கத்தில் வாகனம் ஓட்டுதல்

## நூற் தொகுப்பு

- Barron H. Lerner, *One for the Road: Drunk Driving Since 1900*. Baltimore, MD: Johns Hopkins University Press, 2011.
# தமிழ்நாட்டில் சாலை விபத்துகள்

தென்னிந்திய மாநிலமான **தமிழ்நாட்டில் சாலை விபத்துகள் ** (*Road accidents in Tamil Nadu*) இந்தியாவிலேயே மிகவும் உயர்ந்து காணப்படுகின்றது. 2013இல் இம்மாநிலத்தில் பதிவான 14,504 விபத்துகளில் 15,563 உயிரிழப்புகள் நேர்ந்துள்ளன. கடந்த பத்தாண்டுகளில், 2002 முதல் 2012 வரை, மிகவும் கூடுதலான விபத்துக்கள் நிகழ்ந்துள்ள மாநிலங்களின் பட்டியலில் தமிழ்நாடு முதலில் வந்துள்ளது. மேலாண்மை மற்றும் தொழினுட்ப ஆய்வு பன்னாட்டு இதழில் பதிப்பிக்கப்பட்ட இரு வல்லுநர்களின் அறிக்கைகளின்படி இந்த விபத்துகளில் 70% குடிமயக்கத்தில் வாகனம் ஓட்டுதல் காரணமாக நிகழ்ந்தவையாக அறியப்படுகின்றன. இதன் காரணமாக அரசுத்துறை தமிழ்நாடு மாநில வாணிபக் கழகம் மூலமாக விற்கப்படும் மதுக்கடைகள் விலக்கிக்கொள்ளப்பட்டு முழுமையான மதுவிலக்கு செயற்படுத்தப்பட வேண்டும் என சில அரசியல் கட்சிகள் வலியுறுத்தி வருகின்றன. இருப்பினும் அடுத்தடுத்த அரசு நிர்வாகங்கள் மதுவிலக்கு கள்ளச்சாராயத்திற்கு வழி வகுக்கும் என்றும் சுற்றியுள்ள மற்ற மாநிலங்களில் மதுவிலக்கு கடைபிடிக்கப்படாத நிலையில் கடத்தல் சாராயத்திற்கு அல்லது சாராயச் சுற்றுலாவிற்கு காரணமாகும் என்றும் எதிர்த்து வந்துள்ளன. 2007இல் 82 இலட்சமாக (8.2 மில்லியன்) இருந்த வாகனத்தொகை 2012இல் 1.6 கோடியாக (16 மில்லியன்) உயர்ந்துள்ளதும் அதற்கான சாலைக் கட்டமைப்பு இல்லாமையும் பெரும்பாலான விபத்துக்களுக்கு காரணமாகக் கூறப்படுகின்றது.
# தமிழ்நாட்டில் சாலை விபத்துகள்

## சாலை விபத்துகள்

****விபத்துத் தரவுகள்****  
| **ஆண்டு** | **விபத்துகள்** | **உயிரிழப்புகள்** |
| --- | --- | --- |
| 2000 | 8,269 | 9,300 |
| 2001 | 8,579 | 9,571 |
| 2002 | 9,012 | 9,939 |
| 2003 | 8,393 | 9,275 |
| 2004 | 8,733 | 9,507 |
| 2005 | 8,844 | 9,760 |
| 2006 | 10,055 | 11,009 |
| 2007 | 11,034 | 12,036 |
| 2008 | 11,813 | 12,784 |
| 2009 | 12,727 | 13,746 |
| 2010 | 14,241 | 15,409 |
| 2011 | 14,359 | 15,422 |
| 2012 | 15,072 | 16,175 |
| 2013 | 14,504 | 15,563 |
| அடிக்குறிப்பு: மூலங்கள்: | } |  |  
தமிழ்நாடு காவல்துறையின் அறிக்கையின்படி 2013இல் 14,504 விபத்துக்கள் பதிவாகியுள்ளன; இவற்றில் 15,563 பேர் உயிரிழந்துள்ளனர். 4,715 விபத்துக்களில் 6,513 நபர்கள் தீவிரக் காயமடைந்துள்ளனர்; 44,158 விபத்துக்களில் 69,168 நபர்கள் சிறு காயத்தினால் பாதிக்கப்பட்டுள்ளனர். மொத்தமாக 2,861 நபர்கள் காயமேதும் இன்றி தப்பித்துள்ளனர். ஒவ்வொரு மணிக்கும் எட்டு விபத்துக்கள் நேர்வதாகவும் நாட்டில் நேரும் அனைத்து விபத்துகளிலும் 15% தமிழ்நாட்டில் நடப்பதாகவும் மதிப்பிடப்படுகிறது. தேசியக் குற்றவியல் பதிவகத்திலிருந்து பெறப்பட்ட தகவல்களின் படி மாநிலத் தலைநகரம், சென்னையில் 9,663 விபத்துக்கள் நேர்ந்துள்ளன; 2012இல் நாட்டின் மற்றெந்த நகரத்து விபத்துகளை விட இது மிகக் கூடியதாகும். பதிவான 6,693 விபத்துக்களுடன் 1990இல் நாட்டில் உத்தரப் பிரதேசத்திற்கு அடுத்தநிலையில் இருந்தது.  
2013இல் மாநில போக்குவரத்துத் துறை வெளியிட்ட அறிக்கையின்படி 66,238 விபத்துகளில், இரு-சக்கர வாகனங்கள் 22,496 விபத்துக்களிலும், மகிழுந்துகள், ஜீப்கள், வாடகை உந்துகள், தானிகள் 18,658 விபத்துகளிலும், சரக்குந்துகள் 9,192 விபத்துகளிலும் அரசுப் பேருந்துகள் 3,765 விபத்துகளிலும், தனியார் பேருந்துகள் 3,564 விபத்துகளிலும், மூன்று-சக்கர வாகனங்கள் 2,983 விபத்துகளிலும் மற்றவை 5,580 விபத்துகளிலும் தொடர்புற்றிருந்தன. இதே அறிக்கையின்படி, 20,686 விபத்துகள் தேசிய நெடுஞ்சாலைகளிலும் 20,984 விபத்துகள் மாநில நெடுஞ்சாலைகளிலும் 17,401 விபத்துகள் மாவட்டச் சாலைகளிலும் ஏனைய 7,167 விபத்துகள் சிற்றூர் சாலைகளிலும் நேர்ந்தன.
# தமிழ்நாட்டில் சாலை விபத்துகள்

## மேற் சான்றுகள்

-
-
-
-
# பொந்தியு பிலாத்து

**பொந்தியு பிலாத்து** (, இலத்தீனில்:*Pontius Pilatus*) என்பவர் கிபி. 26-36 வரை உரோமைப் பேரரசின் கட்டுப்பாட்டுக்குள் இருந்த யூதேயா பிரதேசத்தின் ஐந்தாம் ஆளுநராக இருந்தவர் ஆவார். இவர் திபேரியுஸ் அரசரின் ஆட்சிக்காலத்தில், இயேசு கிறித்துவின் வழக்கை விசாரித்து அவரை சிலுவையில் அறைந்து கொல்ல தீர்ப்பளித்ததால் மிகவும் அறியப்படுகின்றார்.  
பிலாத்து கல்வெட்டின் கண்டு பிடிப்பால் இவர் வரலாற்றில் வாழ்ந்த நபர் என்பது உறுதியானது. இக்கல்வெட்டோடு நான்கு நற்செய்திகள், நிக்கதேம் நற்செய்தி, மார்சியோன் நற்செய்தி மற்றும் ஜொசிபெசின் குறிப்புகளால் இவரைக்குறித்த செய்திகள் கிடைக்கின்றன. இவற்றிலிருந்து இவர் பொந்தியு குடும்பத்தைச் சேர்ந்த உரோமை வீரர் எனவும் வெலேரியுஸ் கிராதியுஸுக்கு அடுத்து யூதேயாவின் ஆளுனராக கி.பி 26இல் பதவி ஏற்றார் எனவும் தெரிகின்றது.  
இவரின் ஆட்சிகாலத்தில் சாமாரியர்கள் செய்த கிளர்ச்சியை அடக்க முனைந்த போது யூத சமயத்தினரின் மனம் நோகும்படி நடந்ததால், இவரை உரோமைப்பேரரசர் அழைத்து கண்டித்து பதவியிலிருந்து நீக்கியதாக ஜொசிபெஸ் குறிக்கின்றார். இவருக்குப்பின்பு மார்செலுஸ் ஆட்சி செய்தார்.  
நான்கு நற்செய்தி நூல்களும் இவர் இயேசுவை விடுவிக்க முயன்றதாக குறிக்கின்றது. இவரின் முயற்சி தோற்றதால் இயேசுவின் இறப்புக்கு தான் பொருப்பல்ல என கைகழுவியதாக மத்தேயு நற்செய்தி குறிக்கின்றது. மாற்கு நற்செய்தி, தலைமைக் குருக்கள் பொறாமையால்தான் இயேசுவை தன்னிடம் ஒப்புவித்திருந்தார்கள் என்று பிலாத்து உணர்ந்திருந்ததாகவும், லூக்கா நற்செய்தியில் ஏரோதுவேடு பிலாத்தும் இயேசுவில் குற்றம் காணவில்லை எனவும், எணினும் பிலாத்து யூதர்களுக்கு பயந்து இயேசுவை கொல்ல அவர்களுக்கு அனுமதியளித்ததாக கூறுகின்றது.
# இசுக்காட்லாந்து தேசிய அருங்காட்சியகம்

**இசுக்காட்லாந்து தேசிய அருங்காட்சியகம்**, இசுக்காட்லாந்தின், எடின்பரோ நகரில் அமைந்துள்ள ஒரு அருங்காட்சியகம். இதற்கு முன்னோடியாக இருந்த "தேசிய அருங்காட்சியகங்கள் இசுக்காட்லாந்து" என்னும் அமைப்பு 1985 ஆம் ஆண்டில் நாடாளுமன்றத்தில் நிறைவேறிய சட்டமூலம் ஒன்றின் வழி உருவாக்கப்பட்டது. அக்காலத்தில் இருந்த இசுக்காட்லாந்து தேசிய பழம்பொருள் அருங்காட்சியகம், அரச இசுக்காட்டிய அருங்காட்சியகம் என்னும் இரண்டையும் இணைத்து இதை உருவாக்கினர். 2006 ஆம் ஆண்டில் இந்த அருங்காட்சியகத்துடன், பழம்பொருட்கள், பண்பாடு, வரலாறு ஆகியவற்றுடன் தொடர்புடைய சேகரிப்புக்களைக் கொண்டிருந்த இசுக்காட்லாந்து அருங்காட்சியகத்தையும், அறிவியல், தொழினுட்பம், இயற்கை வரலாறு, உலக வரலாறு ஆகியவற்றோடு தொடர்புடைய சேகரிப்புக்களுடன் கூடிய அரச அருங்காட்சியகத்தையும் இணைத்ததன் மூலம் "இசுக்காட்லாந்து தேசிய அருங்காட்சியகம்" உருவாகியது. இதைப் பார்ப்பதற்குக் கட்டணம் அறவிடப்படுவது இல்லை.  
இந்த அருங்காட்சியகம் சேம்பர்சு சாலையில் அருகருகே அமைந்துள்ள இரண்டு கட்டிடங்களில் அமைந்துள்ளது. இரண்டு கட்டிடங்களும் தனித்துவமான பாணிகளில் அமைந்தவை. ஒன்று இசுக்காட்லாந்து அருங்காட்சியகக் கட்டிடம். இது 1998 ஆம் ஆண்டில் திறந்துவைக்கப்பட்ட நவீன பாணியில் அமைந்த கட்டிடம். முன்னைய அரச அருங்காட்சியகக் கட்டிடமான இரண்டாவது கட்டிடம் 1861ல் தொடங்கப்பட்டு 1866ம் ஆண்டில் பகுதியாகத் திறந்துவைக்கப்பட்டது. இது விக்டோரிய ரோமனெசுக் மறுமலர்ச்சிப் பாணியிலான முகப்பையும், வார்ப்பிரும்பினால் அமைக்கப்பட்ட நடு மண்டபத்தையும் கொண்டது. இது 47 மில்லியன் பவுண்டுகள் செலவுடன் கூடிய பெரிய அளவிலான திருத்த வேலைகளுக்குப் பின்னர், 2011 யூலை 29ல் மீளத் திறக்கப்பட்டது.  
இந்த அருங்காட்சியகத்தில், இசுக்காட்லாந்து தேசிய பழம்பொருள் அருங்காட்சியகம், அரச அருங்காட்சியகம் ஆகியவற்றில் இருந்த சேகரிப்புக்களுடன், தேசிய அளவில் இசுக்காட்லாந்தில் தொல்லியல் ஆய்வுகளின் மூலம் கண்டுபிடிக்கப்பட்ட பொருட்கள், நடுக்காலப் பொருட்கள், நிலவியல், தொல்லியல், இயற்கை வரலாறு, அறிவியல், தொழினுட்பம், கலைகள் போன்ற துறைகள் சார்ந்த அரும்பொருட்களையும் உள்ளடக்கியுள்ளது. 2011ல் மீளத் திறக்கப்பட்ட 19 காட்சிக் கூடங்களில் 8,000 பொருட்கள் உள்ளன. இவற்றுள் 80% ஆனவை முன்னர் காட்சிக்கு வைக்கப்படாதவை.
# யாழ்ப்பாணம் இந்து மகளிர் கல்லூரி

**யாழ்ப்பாணம் இந்து மகளிர் கல்லூரி**(*Jaffna Hindu Ladies College*) யாழ்ப்பாணத்தில் புகழ்பெற்ற கல்லூரிகளில் ஒன்று.
# யாழ்ப்பாணம் இந்து மகளிர் கல்லூரி

## யாழ் இந்து மகளிர் ஆரம்பப் பாடசாலை

1978ம் ஆண்டிலிருந்து யாழ் இந்து மகளிர் கல்லூரியின் தரம் 1 முதல் 5 வரையான வகுப்புக்கள் தனியாய் யாழ் இந்து மகளிர் ஆரம்பப் பாடசாலை என்ற பெயரில் இயங்க ஆரம்பித்தது. இப்பாடசாலையின் முதலாவது அதிபர் திருமதி விக்னேஸ்வரா ஆவர்.
# யாழ்ப்பாணம் இந்து மகளிர் கல்லூரி

## கல்லூரி அதிபர்கள்

- திரு. குமாரசுவாமி
கல்லூரியின் முதலாவது அதிபர், யாழ் இந்துக் கல்லூரியின் முன்னாள் அதிபராயிருந்து திரு குமாரசுவாமி ஆவார். ஒரு நிரந்தர அதிபர் பாடசாலைக்கு நியமிக்கப்படும் வரை இவர் தற்காலிக அதிபராக இருந்து பாடசாலையின் வளர்ச்சிக்கு பெரும்பணி ஆற்றினார்.
- செல்வி காயத்திரி பொன்னுத்துரை (திருமதி காயத்திரி கணேசன்) 1943-1944
- செல்வி முத்து ஆசையா (திருமதி முத்து சோமையா) 1944-1945
- திருமதி ஜெம்மாராணி சிற்றம்பலம் 1945-1946
- திருமதி கிளாரா மொட்வானி 1946-1948
- திருமதி சரோஜினி ராவ் 1948-1954
- திருமதி விமலா ஆறுமுகம் 1954 – 1976
- பத்மாவதி இராமநாதன் 1976-1986
- திருமதி திவ்வியசிரோன்மணி நாகராசா 1986-1993
- திருமதி சரஸ்வதி ஜெயராஜா 1993-2006
- திருமதி பேரின்பநாதன் 2006- இன்று வரை
# ரோமனெசுக் மறுமலர்ச்சிக் கட்டிடக்கலை

. வடிவமைப்பு இளைய சேம்சு ரென்விக் in 1855.]]
**ரோமனெசுக் மறுமலர்ச்சிக் கட்டிடக்கலை** என்பது, 11 ஆம் 12 ஆம் நூற்றாண்டுகளில் நடைமுறையில் இருந்த ரோமனெசுக் கட்டிடக்கலைப் பாணியை அடிப்படையாகக் கொண்டு, 19 ஆம் நூற்றாண்டுத் தொடக்கத்தில் கட்டிட வடிவமைப்பில் பயன்படுத்தப்பட்ட ஒரு பாணி ஆகும். வரலாற்றில் முந்திய ரோமனெசுக் பாணியைப் போலன்றி, ரோமனெசுக் மறுமலர்ச்சிப் பாணியின் வளைவுகளும் சாளரங்களும் எளிமையானவை.  
ரோமானெசுக் மறுமலர்ச்சிப் பாணியின் தொடக்ககால வகைகளுள் ஒன்றான "வட்ட-வளைவுப் பாணி" என அழைக்கப்பட்ட வகை செருமனியிலும் 1830க்குப் பின்னர் பிற நாடுகளில் வாழும் செருமன் மக்கள் மத்தியிலும் புகழ் பெற்றிருந்தது. சுதந்திரமான முறையில் ரோமனெசுக் பாணியைப் பயன்படுத்திய முக்கியமானவரும், செல்வாக்கு உள்ளவருமான அமெரிக்கக் கட்டிடக்கலைஞர், என்றி ஆப்சன் ரிச்சர்ட்சன் என்பவர். அமெரிக்காவில் மேற்படி கட்டிடக்கலைஞரால் வடிவமைக்கப்பட்ட கட்டிடங்கைளை எடுத்துக்காட்டாகக் கொண்டு உருவான பாணி ரிச்சார்ட்சோனிய ரோமனெசுக் என அழைக்கப்பட்டது.
# துலாக்கட்டம் காசிவிசுவநாதர் கோயில்

**காசிவிசுவநாதர் கோயில்**, தமிழ்நாட்டில், மயிலாடுதுறை மாவட்டம், மயிலாடுதுறை, துலாக்கட்டத்தில் அமைந்துள்ள சிவன் கோயில் ஆகும்.
# துலாக்கட்டம் காசிவிசுவநாதர் கோயில்

## இறைவன், இறைவி

துலாக்கட்டத் தலத்தின் இறைவன் காசி விசுவநாதர். இறைவி விசாலாட்சி. துலாக்கட்டக் காவிரியின் நடுவில் ரிஷபதேவர் எழுந்தருளியுள்ளார்.
# துலாக்கட்டம் காசிவிசுவநாதர் கோயில்

## கடைமுழுக்கு தீர்த்தவாரி

மயிலாடுதுறையில் உள்ள காவிரி ஆற்றின் துலாக்கட்டத்தில் கடைமுழுக்கு தீர்த்தவாரி திருவிழா சிறப்பாக நடைபெறும். தமிழ் மாதங்களில் ஐப்பசி மாதம் துலா மாதம் என்று அழைக்கப்படுகிறது. இம்மாதத்தில் காவிரியில் நீராடுதல் மிகச் சிறப்புடையதாகக் கூறப்படுகிறது. இந்த கடைமுழுக்குத் திருநாளில் காவிரியில் பிரம்மன் வழிபட்டு படைப்புத் தொழிலை மேற்கொண்டார். திருமால் வழிபட்டு, பிருகு முனிவரின் பத்தினியைக் கொன்ற பாவத்தைப் போக்கிக்கொண்டார். ஐப்பசி மாதத்தின் கடைசி நாளில் கடைமுழுக்கு நடைபெறும். இதையொட்டி, மயிலாடுதுறை காவிரி துலாக்கட்டத்தில் மயூரநாதர் கோவில், வள்ளலார் கோயில், அய்யாறப்பர் கோயில், படித்துறை காசிவிசுவநாதர்கோயில் ஆகிய கோவில்களில் இருந்து சாமி, அம்பாள் பஞ்சமூர்த்திகளுடன் காவிரி துலாக்கட்டத்தை வந்தடைவர். இதேபோல பரிமள ரெங்கநாதர் பெருமாள் கோயிலில் இருந்து தாயார், பெருமாள் காவிரிக்கரைக்கு வந்துசேர்வர். அந்தச் சமயத்தில் தீர்த்தவாரி நிகழ்ச்சி நடைபெறும். அப்போது காவிரியில் பக்தர்கள் புனித நீராடுவார்கள்.